Takdir Yang Tertulis

Takdir Yang Tertulis ialah sebuah siri drama televisyen Malaysia 2021 arahan Shahrulezad Mohameddin, dibintangi oleh Nad Zainal, Nazim Othman, Datin Elvina Mohamad dan Alvin Chong. Siri ini memulakan tayangan perdana di Slot Samarinda TV3 dari 21 Januari hingga 16 Februari 2021 menggantikan Bougainvillea.

Sinopsis 
Mengisahkan tentang Juweta, Ruhila, Azlan dan Ean. Perkenalan yang bermula sejak zaman universiti menjadi huru hara apabila persahabatan dicabar dengan kesetiaan dan kepercayaan. Azlan yang menyukai Ruhila tanpa mengetahui bahawa Ruhila adalah kekasih Ean. Hal tersebut sedikit menggugat Ean.

Hubungan suami isteri, Azlan dan Juweta semakin meruncing. Cubaan Azlan untuk mengambil hati isterinya berakhir dengan pergaduhan besar. Sementara itu, anak mereka, Mika trauma dengan pergaduhan ibu bapanya.

Pelakon

Pelakon utama
 Nad Zainal sebagai Juweta
 Nazim Othman sebagai Azlan
 Elvina Mohamad sebagai Ruhila
 Alvin Chong sebagai Ean

Pelakon pembantu
 Isaac Iman sebagai Mika
 Didie Alias sebagai Che Salmah
 Uchee Fukada sebagai Kak Jo
 Iman Suhana sebagai Ruzita
 Muaz Fitri sebagai Hakim

Penerbitan
Dalam satu temubual bersama Harian Metro, Shahrulezad Mohameddin mendedahkan pilihan pertama, kedua dan ketiga untuk menjayakan watak utama Takdir Yang Tertulis tidak dapat memberikan komitmen sepenuhnya. Antara pelakon yang disenaraikan ialah Janna Nick, Mira Filzah, Diana Danielle, Amyra Rosli, Shukri Yahaya, Saharul Ridzwan, Aeril Zafrel, Ungku Ismail Aziz dan Hisyam Hamid. Menurutnya, hasil perbincangan dan persetujuan bersama TV3, Nad Zainal telah dipilih untuk menjayakan watak Juweta, manakala Nazim Othman memegang watak Azlan, Elvina Mohamad sebagai Ruhila dan Alvin Chong sebagai Ean.

Runut bunyi
 "Karma" - Kaka Azraff dan Jaz Hayat
 "Putus" - Vanessa Reynauld
 "Kendati" - Amylea Azizan

Sambutan

Rujukan

Pautan luar
 Takdir Yang Tertulis di iflix

Rancangan TV3
Drama Melayu 2021